Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
6 ก.ย. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 3.10 จุด (0.19%) ปิดภาคเช้าที่ 1,672.89 จุด ด้วยมูลค่าการซื้อขาย 26,295.05 ล้านบาท
Most Positive Impact : PTT (+0.69 จุด), HMPRO (+0.64 จุด), CPALL (+0.43 จุด)
Most Negative Impact: ADVANC (-0.29 จุด), MINT (-0.22 จุด), CPN (-0.22 จุด)
ตลาดหุ้นฮ่องกงลดช่วงบวก หลังกลุ่มผู้ชุมนุมชาวฮ่องกงนัดประท้วงอีกรอบในวันพรุ่งนี้โดยจะเข้าขัดขวางทางเข้าสนามบินด้วย แม้ผู้ว่าการเขตปกครองพิเศษจะมีการแถลงยกเลิกร่างกฏหมายส่งผู้ร้ายข้ามแดนแล้วก็ตาม แต่สิ่งที่ผู้ประท้วงต้องการต่อจากนี้ คือ ให้คุณแคร์รี แลม ลาออกและมีการเลือกตั้งใหม่ ทั้งนี้ฝั่ง คุณแคร์รี แลมยืนยันว่าจะจัดการเจรจาร่วมกันโดยตรงกับประชาชนก่อน
แนวโน้มตลาดบ่าย
บ่ายนี้คาด SET Index เคลื่อนไหวในกรอบ 1,665-1,675 จุด รอติดตามการประชุม ครม. เศรษฐกิจบ่ายนี้ ซึ่ง BOI จะมีการเสนอแผนดึงดูดต่างชาติเข้ามาลงทุนในไทยโดยเฉพาะพื้นที่ EEC นอกจากนี้คาดตลาดรอประเมินตัวเลขการจ้างงานนอกภาคเกษตรของสหรัฐฯคืนนี้ซึ่งสะท้อนสภาวะเศรษฐกิจของสหรัฐฯ และจะส่งผลต่อการพิจารณากำหนดนโยบายการเงินของ FED (17-18 ก.ย.)
กลยุทธ์การลงทุน ถือครองเงินสด 15-20% ของพอร์ท สะสมหุ้นกลุ่มที่แข็งกว่าตลาด ดังนี้
1) กลุ่มหุ้นที่ได้ประโยชน์จากมาตรการภาครัฐ CPALL AMATA BTS ORI TFFIF
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยเฉพาะตัว CPF GUNKUL TPCH JWD JAS SAWAD OSP TKN
7) Pair trade (Long INTUCH/Short ADVANC) หลังส่วนลดต่อ NAV สูงถึง 27% เทียบค่าเฉลี่ยในอดีตที่ 15%
ประเด็นเศรษฐกิจสำคัญสัปดาห์หน้า วันอังคารจีนจะมีรายงานตัวเลขเงินเฟ้อฝั่งผู้บริโภค (CPI) และฝั่งผู้ผลิต (PPI) ประจำเดือนส.ค. ตลาดคาดการณ์ที่ 2.7% และ -0.9% YoY ตามลำดับ วันพุธติดตามรายงานประจำเดือนเกี่ยวกับน้ำมันของกลุ่ม OPEC วันพฤหัสฯติดตามการประชุมนโยบายการเงินของ ECB ส่วนฝั่งสหรัฐฯจะมีรายงานตัวเลขเงินเฟ้อผู้บริโภค (CPI) ตลาดคาดการณ์ที่ 0.1% MoM
หุ้นแนะนำ TOP JASIF MINT